Karl Oskar Elfving vanhempi

Karl Oskar Elfving vanhempi (15. huhtikuuta 1835 Kemi – 1. maaliskuuta 1876 Vaasa) oli suomalainen juristi ja Vaasan pormestari.

Elfvingin vanhemmat olivat lääninrahastonhoitaja Karl Gustaf Elfving ja Anna Maria Ståhle. Hän pääsi ylioppilaaksi yksityistodistuksella 1854 ja suoritti Helsingin yliopistossa tuomarintutkinnon vuonna 1859. Elfving sai varatuomarin arvon 1862.

Elfving oli Vaasan pormestarina vuodesta 1864 alkaen aina kuolemaansa saakka 1876.

Elfving oli naimisissa vuodesta 1865 Jenny Sofia Nymanin kanssa. Heidän lapsiansa olivat kirjailija ja tasavallan presidentin puoliso Ester Ståhlberg, metsänhoitaja ja metsäneuvos Karl Oskar Elfving nuorempi, puutarhaviljelyn edistäjä Jenny Elfving ja maatalousasiantuntija Östen Elfving.

Lähteet 

Suomalaiset juristit
Vaasan pormestarit ja kaupunginjohtajat
Vuonna 1835 syntyneet
Vuonna 1876 kuolleet